[image: ]
[image: G:\Escut_bn.bmp]Generalitat de Catalunya	
Departament d’Agricultura,
Ramaderia, Pesca i Alimentació
Direcció de Serveis

[bookmark: _GoBack]







Plec de clàusules administratives particulars


Contracte de Serveis, mitjançant procediment Obert subjecte a regulació harmonitzada



	Títol:  Serveis d'aplicació aèria, mitjançant avió i helicòpter, dels productes fitosanitaris en la campanya de control de la processionària del pi per a l'any 2025.


Expedient: AG-2025-278






Tramitació: Ordinària.







QUADRE DE CARACTERISTIQUES

A. Objecte del contracte.

	A.1 Descripció: Serveis d'aplicació aèria, mitjançant avió i helicòpter, dels productes fitosanitaris en la campanya de control de la processionària del pi per a l'any 2025.


	A.2 Lots: Sí.

LOT 1: servei amb avió.
LOT 2: servei amb helicòpter.

Els licitadors podran presentar, dins el sobre A, una declaració responsable específica en què prioritzin els lots segons la seva importància o interès en l’adjudicació. En cas de no fer-ho, es considerarà la prioritat segons l’ordre en què apareguin recollits en l’apartat corresponent del DEUC.

Si bé no hi ha limitació per presentar oferta als dos lots, l’adjudicació es regeix per la regla següent:

Una mateixa empresa no podrà ser adjudicatària dels dos lots excepte que no hi hagi cap altra oferta vàlida o que les altres ofertes superin en un 40% el de l’oferta més baixa.

Seran adjudicatàries del contracte les dues empreses que hagin obtingut les millors puntuacions en aplicació dels criteris de valoració fixats. En cas que el nombre de licitadors fos únicament un, aquest serà l’adjudicatari de tots dos lots.

                       

	A.3 CPV: 60441000-1 Serveis de polvorització aèria.
                 



B. Dades econòmiques.

	B.1 Determinació del preu– A preus unitaris, màxims, tal i com reflecteix l’informe de la Direcció General de Boscos i Gestió del Medi.

LOT 1-Avió: 11,44 €/Ha (IVA exempt)
LOT 2-Helicòpter: 20,35 €/Ha (IVA exempt)

Els licitadors hauran de presentar el model d’oferta econòmica d’acord amb l’Annex 2 d’aquest plec de clàusules.


	
B.2 Pressupost de licitació: 278.162,50 € (IVA exempt).

Segons el desglossament següent per lots:



	Lot
	Hectàrees
a tractar
	Litres
	Preu unitari màxim(€/ha)-(exempt d’IVA) 
	Preu total màxim (exempt d’IVA)

	1-Avió
	8.750
	26.250
	11,44
	100.100,00

	2-Helicòpter
	8.750
	26.250
	20,35
	178.062,50



	

	B.3 Valor estimat del contracte: 278.162,50 euros.

No es preveuen en el contracte ni pròrroga ni modificacions.



C. Partida pressupostària.

	· AG07/227008900/5510/0000 FFEADERIRE.




D. Termini d’execució/durada del contracte.

	D.1 Termini d’execució: dos mesos des de la data de formalització del contracte i, com a màxim, fins el 15 de novembre de 2025.


	D.2 Pròrroga: No.



E. Solvència dels licitadors.

	E.1 Econòmica i financera:

	
En relació amb l’art. 87 de la Llei 9/2017, de Contractes del Sector Públic, les empreses licitadores hauran d’acreditar la seva solvència econòmica i financera pels mitjans següents:

Declaració responsable de la xifra del volum anual de negocis, referida als tres darrers anys disponibles, en funció de la data de creació o d’inici de l’empresa.

L’any de més volum econòmic declarat ha de ser mínim d’un import equivalent al 0,7 vegades del valor estimat del contracte del lot a que licitin:

-En el cas de licitar al Lot 1:  70.070,00 € 
-En el cas de licitar al Lot 2: 124.643,75 €
-En el cas de licitar als 2 lots: 194.713,75 €

L’anterior informació es recollirà en la declaració responsable segons el model del document DEUC indicat en l’annex 1 d’aquest plec (dins del sobre A).


	E.2 Tècnica o professional:

	
En relació amb l’article 90 de la Llei 9/2017, de Contractes del Sector Públic, les empreses licitadores hauran d’acreditar la seva solvència tècnica o professional pels mitjans següents:

Una relació dels principals serveis o treballs realitzats, d’igual o similar naturalesa als de l’objecte del contracte, en els darrers tres anys.

Caldrà acreditar com a executat en l’any de major execució del període esmentat, en serveis d’igual o similar naturalesa que els que constitueixen l’objecte del contracte, un import equivalent a 0,7 vegades (o sigui 70%) el valor estimat del contracte del lot a que licitin:

-En el cas de licitar al Lot 1:  70.070,00 € 
-En el cas de licitar al Lot 2: 124.643,75 €
-En el cas de licitar als 2 lots: 194.713,75 €

L’anterior informació es recollirà en la declaració responsable segons el model del document DEUC indicat en l’annex 1 d’aquest plec (dins del sobre A).

Acreditació documental dels criteris de selecció relatius a la solvència econòmica i financera, i tècnica o professional per part del proposat adjudicatari:

En tot cas, únicament l’empresa que resulti proposada com a adjudicatària del contracte haurà d’aportar, en resposta al requeriment de documentació previ a l’adjudicació previst en l’art. 150.2 de la LCSP, els documents acreditatius dels aspectes declarats en virtut dels apartats anteriors:

· L’acreditació del requisit de solvència econòmica i financera s’ha de fer mitjançant els comptes anuals aprovats i dipositats al Registre Mercantil, si l’empresa està inscrita en aquest registre, i en cas contrari pels dipositats al registre oficial en el qual estigui inscrit. Els empresaris individuals no inscrits al Registre Mercantil han d’acreditar el volum anual de negocis mitjançant els seus llibres d’inventaris i comptes anuals legalitzats pel Registre Mercantil o en el cas de no estar obligats podran acreditar la solvència amb una declaració indicant el volum de negocis global de l’empresa en cada anualitat.

· L’acreditació del requisit de solvència tècnica o professional es farà mitjançant l’aportació dels certificats de bona execució dels serveis inclosos en la declaració responsable formulada en base a l’apartat E.2 anterior, sempre que siguin necessaris per a acreditar el llindar mínim de solvència requerida.

Els serveis o treballs efectuats s'acreditaran mitjançant certificats expedits per l'òrgan competent quan sigui una entitat del sector públic; quan el destinatari sigui un subjecte privat, mitjançant certificació emesa per aquest o, a falta d'aquesta certificació, mitjançant una declaració de l'empresari, acompanyada de la documentació acreditativa de què disposi.

En tot cas, la inscripció en el RELI o en el Registre Oficial de Licitadors i Empreses Classificades del Sector Públic, sempre que les dades estiguin vigents, acreditarà davant l’òrgan de contractació els requisits de solvència econòmica i financera, i tècnica o professional, sempre i quan compleixi la solvència sol·licitada.

D’acord amb l’article 140.3 de la LCSP, l’òrgan de contractació o la mesa de contractació pot requerir als candidats o licitadors l’acreditació del que s’hagi declarat responsablement en el DEUC en qualsevol moment del procediment previ a la proposta d’adjudicació, quan considerin que existeixen dubtes raonables sobre la vigència o fiabilitat de la declaració.

La no presentació d’aquestes acreditacions serà causa de no adjudicació del contracte.


	E.3 Classificació empresarial (optativa):

	
Atès que l’objecte del contracte està inclòs en l’annex II del Reial Decret 773/2015, de 28 d’agost, que modifica el Reial decret 1098/2001, de 12 d’octubre, que aprova el Reglament general de la Llei de Contractes de les Administracions Públiques; d’acord amb els articles 37 i 46 d’aquest Reglament es preveu la classificació empresarial, com a optativa, següent:

Lot 1:
Grup R Serveis de transport
Subgrup 6 Serveis aeris
Categoria 1

Lot 2:
Grup R Serveis de transport
Subgrup 6 Serveis aeris
Categoria 2


	E.4 Habilitacions empresarials o professionals, llicències i/o autoritzacions administratives:

	
Sens perjudici dels requisits que han de complir els mitjans personals compromesos en virtut de l’apartat E.5, d’acord amb l’article 65.2 de la LCSP caldrà disposar de les habilitacions empresarials i/o professionals següents:

· Les empreses licitadores (sigui quina sigui la seva seu social) han d’estar autoritzades per la Direcció General d’Aviació Civil de l’Estat (DGAC) per a realitzar tractaments aeris.

· Les empreses espanyoles licitadores han d’estar inscrites en el Registre Oficial d’Establiments i Serveis Plaguicides de la província on estiguin domiciliades. Les empreses licitadores d’altres Estats hauran d’acreditar la seva inscripció en els registres professionals o comercials anàlegs preceptius als seus països d’origen.

Acreditació documental de les habilitacions empresarials o professionals

L’empresa que presenti l’oferta econòmicament més avantatjosa i que resulti proposada com a adjudicatària del contracte haurà d’aportar, en resposta al requeriment de documentació previ a l’adjudicació previst en l’article 150.2 de la LCSP, els documents acreditatius de les anteriors habilitacions.






	E.5 Adscripció de mitjans (art. 76.2 LCSP):

	
D’acord amb l’article 76.2 de la LCSP, els licitadors s’hauran de comprometre a dedicar a l’execució del contracte, sens perjudici de les restants condicions d’execució previstes en el plec de prescripcions tècniques particulars, els mitjans personals i materials suficients:

Les empreses licitadores posaran a disposició de l’execució del contracte els següents mitjans personals: 

· Al menys un pilot, que haurà de disposar del carnet de pilot agroforestal o autorització equivalent d’altres Estats de la UE.

En el cas dels pilots no espanyols provinents de la Unió Europea, hauran d’estar autoritzats per l’organisme competent del seu país per al tipus de treball aeri objecte del contracte, essent requisit imprescindible que siguin capaços d’expressar-se en català o castellà.

· Un/a mecànic/a per cada aeronau que es destini a l’execució del contracte.

Les empreses licitadores posaran a disposició de l’execució del contracte els següents mitjans materials: 

· Almenys una aeronau, que haurà de disposar de certificat d’aeronavegabilitat.

· En el cas d’avaria de les aeronaus o de qualsevol element del seu equip de tractament o de DGPS que no pugui ser resolta en menys de 48 h s’haurà de substituir per una altra aeronau abans de dos dies. La nova aeronau, que podrà ser propietat de l’empresa adjudicatària o de lloguer, haurà de ser autoritzada pel director del tractament d’Aplicació Aèria, com a responsable del contracte

Acreditació documental de l’adscripció de mitjans

L’empresa que presenti l’oferta econòmicament més avantatjosa i que resulti proposada com a adjudicatària del contracte haurà d’aportar, en resposta al requeriment de documentació previ a l’adjudicació previst en l’article 150.2 de la LCSP, els documents acreditatius següents:

· Una declaració responsable en què identifiqui els pilots i les aeronaus que destinarà a l’execució del servei.

· El/s carnet/s de pilot agroforestal o l’autorització equivalent d’altres Estats de la UE.

· Pel cas de pilots no espanyols provinents de la Unió Europea: autorització de l’organisme competent del seu país per al tipus de treball aeri objecte del contracte.

· El certificat d’aeronavegabilitat corresponent als mitjans aeris declarats.

· La descripció de les característiques dels avions o helicòpters (segons el lot) i dels equips d’aplicació, adequats a les condicions de treball fixades en el plec de prescripcions tècniques particulars.

· Currículum personal del/de la mecànic/a per poder verificar la seva experiència.


	E.6 Altra documentació:

	No s’escau.



F. Criteris de valoració.

	F.1 Sobres a presentar
Dos sobres (inclòs el sobre A amb la documentació general).


	F.2 Criteris subjectes a judici de valor

	
· No es preveuen.

	F.3 Criteris de valoració objectius- (Sobre B)- Fins a 100 punts

	
F.3.1 Millor oferta econòmica- Fins a 70 punts. 

Per a la valoració de les ofertes econòmiques (d’acord amb la Directriu 1/2020, de 24 de juliol, de la Direcció General de Contractació Pública, d’aplicació de fórmules de valoració i puntuació de les proposicions econòmica i tècnica), s’aplicarà la fórmula següent: 

[image: ]
On VP=1,7

La puntuació econòmica s’arrodonirà al segon decimal. Altrament, el preu s’arrodonirà a dos decimals, d’acord amb les següents regles: si el tercer decimal és igual a cinc o més, s’arrodonirà a l’alça, mentre que si el tercer decimal és inferior a cinc, s’arrodonirà a la baixa. Aquest preu resultant és el que servirà d’aplicació pel càlcul de l’oferta a la fórmula de valoració de l’oferta prevista.

Serà exclosa l’empresa que oferís un preu unitari superior a l’indicat com a màxim de licitació, inclòs les que el superin en aplicació de la regla d’arrodoniment anterior aplicada al preu ofertat.

F.3.2 Millora que facilita la precisió en la dosificació i la seguretat del pilotatge- 15 punts

Es valora oferir que les aeronaus disposin (totes) de sistema de flow-control.

Per poder valorar aquest criteri cal incorporar dins el sobre B el certificat de la Inspecció oficial de l’aeronau.

Altrament, no es valorarà i la puntuació serà =0.

F.3.3 Experiència dels pilots en tractaments a UBV de plagues forestals: 15 punts 

- Si el pilot que l’empresa destinarà als treballs ha realitzat tractaments aeris a ULV amb atomitzadors de gota (treballant amb diàmetres de gota inferiors a 150 micres) de control de plagues en terrenys forestals els darrers 5 anys- 15 punts. 

- Si el pilot que l’empresa destinarà als treballs ha realitzat tractaments aeris a ULV amb atomitzadors de gota (treballant amb diàmetres de gota inferiors a 150 micres) de control de plagues en terrenys forestals fa més de 5 anys i menys de 10 anys- 8 punts.
 
Per poder valorar aquest criteri cal incorporar dins el sobre B els Plans d’Aplicació Aèria aprovats i un certificat dels treballs realitzats de l’Administració pública o pels propietaris promotors. Als Plans d’Aplicació Aèria hi apareixeran els noms dels pilots i la tècnica de tractament emprada (ULV,...).
Altrament, no es valorarà i la puntuació serà =0.                                               

F.4 Criteris per apreciar ofertes anormals o desproporcionades:

Es trobarà incursa en valor anormal o desproporcionat l’oferta econòmica que sigui inferior en més d’un 30% a la mitjana aritmètica dels valors de les ofertes econòmiques de totes les empreses licitadores.

En tot cas, es rebutjaran les ofertes incurses inicialment en presumpció de baixa anormal si la Mesa de contractació comprova que són anormalment baixes perquè no compleixen les obligacions aplicables en matèria de subcontractació, en matèria ambiental, social o laboral establertes en el Dret de la Unió, en el Dret espanyol, en el conveni col·lectiu sectorial vigent o en les disposicions de Dret internacional enumerades en l’annex V de la LCSP.




G. Mesa de Contractació.

	President:

- Marc Egist Ripoll Muñoz, subdirector general de Gestió Econòmica, Contractació i Subvencions.

- María Eugènia Tudela Edo, cap del Servei de Contractació i Convenis, presidenta suplent.

Vocals:
 
· Maria Eugènia Tudela Edo, cap del Servei de Contractació i Convenis, que actuarà com a vocal sempre que no actuï com a presidenta suplent.

· Fernanda García Rodríguez, Interventora, vocal.

· Neus Domínguez Vila, en representació de la Intervenció, vocal suplent en substitució de l’anterior.

· Iris Bigas Spieksma, advocada en cap de l’Assessoria Jurídica, vocal.

· Laura Abelló Figueras, advocada de la Generalitat, vocal suplent.

· David Maya i Nos, subdirector general de Boscos, vocal.

· Jorge Heras Dolader, cap de la Secció de Planificació del Servei de Gestió Forestal, vocal suplent.

Secretari:

Xavier Zaragoza Cirera, responsable de Contractació, que serà substituït en cas d’absència per un/a tècnic/a del Servei de Contractació i Patrimoni.



H. Condicions especials d’execució (art. 202 LCSP).

	L’article 202 de la Llei 9/2017 estableix que en tot cas, serà obligatori l’establiment en el plec de clàusules administratives particulars de almenys una de las condiciones especials d’execució d’entre les que enumera l’apartat 2, relatives en especial, a consideracions econòmiques, relacionades amb la innovació, de tipus mediambiental o de tipus social.

En aquest expedient les condicions d’aplicació del producte exigides per la realització d’aquests tractaments (aplicació de productes biològics, aplicació a ultrabaix volum, etc.) disminueixen l’impacte mediambiental dels mateixos. Per altra banda, la raó de la realització d’aquests tractaments aeris de control és, principalment, disminuir els importants perjudicis a la població i a les economies locals, ja que en molts casos, cal considerar-lo un problema de salut pública. 




I. Programa de treball (un cop formalitzat el contracte)

	· No procedeix.




J. Abonaments al contractista.

	El pagament es podrà fer en pagaments parcials. Amb la darrera factura es farà una certificació final dels treballs.

Els pagaments es faran prèvia certificació de conformitat amb l’execució dels treballs per part del responsable del contracte.




K. Factura Electrònica.

	És imprescindible incorporar a qualsevol factura, per tal que es pugui tramitar pels corresponents serveis administratius, les dades següents (codis DIR3):

· Codi expedient: AG-2025-278		
· NIF contractant: S0811001G
· Oficina comptable (codi DIR3): Intervenció General  - A09018876
· Òrgan gestor (codi DIR3): Secretaria General - A09006045 
· Unitat administrativa (codi DIR3): Direcció de Serveis - A09006114




L. Modificació del contracte.

	No es preveuen.




M. Cessió del contracte.

	Es podrà cedir en el termes de l’article 214 de la LCSP.



N. Subcontractació.

	Els treballs objecte d’aquest contracte es consideren una unitat de caràcter principal que han de ser executats de forma homogènia. Una divisió d’aquesta unitat comportaria diferències en la manera en què s’apliquen els productes fitosanitaris el qual podria comprometre l’efectivitat dels tractaments, motiu pel qual no es permet la subcontractació.



O. Termini de recepció final del contracte.

	Tres mesos des de la finalització del servei objecte del contracte.



P. Garantia definitiva.

	Import: El 5% del pressupost base de licitació (IVA exclòs), atès que el preu del contracte es formula per preus unitaris (art. 107.3 de la LCSP).


	Retenció en el preu del contracte (opcional per al licitador proposat com a adjudicatari):
SI                NO X

	Termini de garantia: Tres mesos des de la finalització del servei objecte del contracte.



Q. Obligacions contractuals essencials. Causes de resolució.
 
	A més de les previstes genèricament en l’articulat de la LCSP, s’integraran en el contracte amb el caràcter d’obligacions essencials, als efectes previstos en l’article 211.1, lletra f) de la LCSP:

1. Les condicions especials d’execució de l’apartat H d’aquest quadre de característiques.
2. El personal de pista haurà d’estar en possessió de, com a mínim, el carnet de manipulador de productes fitosanitaris de nivell bàsic i disposar d’equips de protecció personal adients.

3. És condició especial d’execució l’obligació de l’empresa adjudicatària de donar compliment a tot el que s’estableix en la normativa en matèria de prevenció de riscos laborals, la qual té caràcter d’obligació essencial.

4. El compliment, per part del contractista, de les obligacions d’ús del català establertes en la clàusula administrativa 19.3 d’aquest plec.

El responsable del contracte verificarà el compliment d’aquestes obligacions essencials i en deixarà constància a l’expedient.

Aquestes obligacions contractuals essencials indicades podran ser motiu de resolució contractual, sens perjudici de la possible imposició de les penalitats que corresponguessin en virtut del que es preveu a l’apartat R següent.




R. Penalitats específiques.

	1.- El Departament d’Agricultura, Ramaderia, Pesca i Alimentació (DARPA) podrà imposar, motivadament, penalitats econòmiques, no substitutives de danys i perjudicis, en els casos següents:

1.1 En cas de compliment defectuós, incompliment parcial i/o incompliment de les condicions especials d’execució del contracte. Es considerarà compliment defectuós o incompliment parcial del contracte la realització defectuosa dels serveis.

1.2 En cas d’incompliment de les condicions dels tractaments establertes en el plec de prescripcions tècniques particulars.

1.3 D’acord amb l’art. 192 de la LCSP, les anteriors penalitats han de ser proporcionals a la gravetat de l’incompliment i les quanties de cadascuna no poden ser superiors al 10% del preu del contracte, IVA exclòs, ni el total d’aquestes no pot superar el 50% del preu del contracte.


2.- Les penalitats per la demora en el compliment del termini total o dels terminis parcials són les establertes a l’art. 193 de la LCSP.


3.- Per a la imposició de qualsevol penalitat, l’òrgan de contractació requerirà, amb caràcter previ, un informe del responsable del contracte per part del DARPA i donarà tràmit d’audiència al contractista.














I. DISPOSICIONS GENERALS


Primera. Objecte del contracte

1.1 L’objecte del contracte és la prestació dels serveis que es descriuen en l’apartat A.1 del quadre de característiques.

1.2 Els lots en què es divideix l’objecte del contracte s’identifiquen en l’apartat A.2 del quadre de característiques.

1.3 La codificació corresponent a la nomenclatura del Vocabulari Comú de Contractes (CPV) és la que consta en l’apartat A.3 del quadre de característiques.

Segona. Necessitats administratives que cal satisfer i idoneïtat del contracte

La naturalesa i l’extensió de les necessitats que aquest contracte pretén satisfer, així com la seva idoneïtat per a aquest objectiu, s’exposen a l’informe justificatiu que s’incorpora a l’expedient.

Tercera. Dades econòmiques del contracte i existència de crèdit

3.1 El sistema per a la determinació del preu del contracte és el que s’indica en l’apartat B.1 del quadre de característiques.

3.2 El pressupost base de licitació és el que s’assenyala en l’apartat B.2 del quadre de característiques. Aquest és el límit màxim de despesa (IVA inclòs) que, en virtut d’aquest contracte, pot comprometre l’òrgan de contractació, i constitueix el preu màxim que poden oferir les empreses que concorrin a la licitació d’aquest contracte. 

3.3 El valor estimat del contracte i el mètode aplicat per al seu càlcul són els que s’assenyalen en l’apartat B.3 del quadre de característiques.

3.4 El preu del contracte és el d’adjudicació i ha d’incloure, com a partida independent, l’Impost sobre el Valor Afegit, en el seu cas. En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte.

3.5 S’han complert tots els tràmits reglamentaris per assegurar l’existència de crèdit per al pagament del contracte. La partida pressupostària a la qual s’imputa aquest crèdit és la que s’esmenta en l’apartat C del quadre de característiques.

Quarta. Durada o termini d’execució del contracte

4.1 La durada del contracte o el termini d’execució del contracte, si s’escau, és el que s’estableix en l’apartat D.1 del quadre de característiques. 

4.2 Els contractes de durada es podran prorrogar si així s’ha previst en l’apartat D.2 del quadre de característiques. En aquest cas, la pròrroga s’acordarà per l’òrgan de contractació i serà obligatòria per a l’empresa contractista, sempre que li ho notifiqui amb, almenys, dos mesos d’antelació a l’acabament del contracte. 

4.3 Si els plecs d’aquesta contractació requereixen la prèvia aprovació per part de l’Administració del programa de treball, els terminis parcials i final fixats en aquest document tindran caràcter contractual i el Departament podrà exigir al contractista les responsabilitats derivades del seu incompliment. 

4.4 L’ampliació de termini prevista a l’art. 29.3 de la LCSP requereix la prèvia autorització de l’òrgan de contractació a proposta del responsable del contracte. Quan l’ampliació de termini suposi que l’execució finalitzarà en un exercici pressupostari diferent de l’inicialment previst, prèviament a l’autorització l’òrgan de contractació, a proposta del responsable del contracte, podrà tramitar-ne el pagament prèvia presentació per part del contractista d’una garantia en els mateixos termes que regula l’art. 198.3 de la LCSP pel pagament de bestretes per operacions preparatòries; alternativament caldrà incorporar a l’expedient la corresponent retenció de crèdit al càrrec a l’exercici següent.

Cinquena. Règim jurídic del contracte

5.1 El contracte té caràcter administratiu i es regeix per aquest plec de clàusules administratives i pel plec de prescripcions tècniques, les clàusules dels quals es consideren part integrant del contracte. A més, es regeix per la normativa en matèria de contractació pública continguda, principalment, en les disposicions següents:

a) Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
b) Decret Llei 3/2016, de 31 de maig, de mesures urgents en matèria de contractació pública.
c) Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009).
d) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).

Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació. Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

5.2 El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.

Sisena. Tramitació de l’expedient i procediment d’adjudicació

A l’empara del que disposa l’art. 119 de la LCSP i segons la resolució motivada que si s’escau s’incorporarà a l’expedient, podrà ser objecte de tramitació urgent si així consta a la caràtula d’aquest plec.

El procediment d’adjudicació serà, en tot cas, el procediment obert regulat a l’art. 156, 157 i 158, de la LCSP.  




Setena. Mitjans de comunicació electrònics

7.1 D’acord amb la Disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics. Els còmputs dels terminis previstos a partir de les notificacions s’efectuaran a comptar de les dates assenyalades en aquesta Disposició Addicional.

7.2 Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat en la declaració responsable, d’acord amb el que s’indica en la clàusula desena d’aquest plec. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició a l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte.

7.3 D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat: https://contractaciopublica.gencat.cat/perfil/agricultura o a través del web del Departament http://www.gencat.cat/agricultura/perfildecontractant/ . Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

Vuitena. Aptitud per a contractar

8.1 Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions de capacitat requerides en els arts. 65 i s. de la LCSP i que no estiguin afectades per cap prohibició de contractar amb l’Administració contemplades en els arts. 71 i s. de la mateixa Llei; hauran d’acreditar també les condicions de solvència tècnica o professional i econòmica i financera en els termes previstos en aquest plec i, si s’escau, quan sigui legalment exigible, l’habilitació empresarial o professional corresponent. 

8.2 Els interessats, per tal que puguin ser admesos a la licitació, hauran de presentar la declaració responsable que s’adjunta com a model degudament complimentada i signada pel mateix licitador o per la persona que els representi. 

Novena. Solvència de les empreses licitadores

9.1 La/es empresa/es que sigui/n proposada/es com a adjudicatària/es ha/n d’acreditar que compleixen els requisits mínims de solvència que es detallen en l’apartat E del quadre de característiques, bé a través dels mitjans d’acreditació que es relacionen en aquest mateix apartat, o bé alternativament mitjançant la classificació equivalent a aquesta solvència, que s’assenyala en l’apartat E.3 del mateix quadre de característiques.

9.2 Les empreses licitadores s’han de comprometre a dedicar o adscriure a l’execució del contracte els mitjans personals i/o materials que s’indiquen en l’apartat E.5 del quadre de característiques.


II. DISPOSICIONS RELATIVES A LA LICITACIÓ, L‘ADJUDICACIÓ I LA
FORMALITZACIÓ DEL CONTRACTE


Desena. Presentació de documentació i de proposicions

10.1 Els licitadors hauran de presentar llurs ofertes en dos o tres sobres tancats segons s’indiqui en l’apartat F.1 del quadre de característiques.

El sobre A contindrà la declaració responsable, d’acord amb el model que s’adjunta a aquest plec (annex 1), degudament complimentada i signada pel licitador o la persona que el representi. Es rebutjaran les declaracions que no hagin estat degudament complimentades o que no permetin conèixer amb exactitud els diferents aspectes que comprèn la declaració i seran exclosos de la licitació els licitadors que les hagin presentat, sense perjudici de la facultat de la Mesa de requerir esmena en els termes de l’article 141.2 LCSP. Per tal que es puguin efectuar les notificacions als licitadors serà imprescindible que complimentin la informació corresponent prevista en la declaració responsable; no es practicaran altres notificacions que les electròniques tal i com preveu la LCSP.

Les empreses que pretenguin constituir una UTE hauran de presentar dins del sobre A la declaració responsable de cadascuna d’elles, en els termes del paràgraf anterior, a més d’un compromís de constituir-se formalment en unió temporal en cas de resultar finalment adjudicatàries del contracte. Aquest compromís, recollit en un document privat, ha d’estar signat pel representant de cadascuna de les empreses que integraran la unió i en ell s’ha d’indicar el nom de les empreses que la formen, el percentatge de participació de cadascuna d’elles en la unió temporal i la persona o ens designat perquè, durant la vigència del contracte, exerceixi la plena representació de totes davant l’Administració.

Les empreses que pretenguin constituir una UTE podran acumular les respectives solvències, així com integrar-les amb el recurs a les capacitats de terceres empreses.

El sobre B contindrà la documentació requerida en els plecs i que, si s’escau, serà objecte de valoració en aplicació dels criteris subjectes a judici de valor contemplats en l’apartat F.2 del quadre de característiques. En cap cas es podrà presentar en aquest sobre cap element o aspecte de l’oferta que permeti tenir coneixement del que el licitador ha d’incorporar en el sobre C; en aquest cas serà exclòs el licitador que hagi presentat aquesta oferta. Únicament caldrà presentar aquest sobre si en el apartat F.2 esmentat s’han contemplat criteris subjectes a judici de valor. 

En el sobre C el licitador haurà de presentar l’oferta econòmica complimentada segons el model que s’adjunta a aquest plec (annex 2) i haurà de contemplar també tots aquells aspectes que hauran de ser valorats d’acord amb els criteris objectius que consten en l’apartat F.3 del quadre de característiques. En cas que el licitador no hagi concretat tots els elements que han de ser objecte de valoració, només es tindran en compte els que s’hagin concretat i serà causa d’exclusió del licitador qualsevol error en la redacció o esmena que faci impossible determinar quina és l’oferta efectuada.

10.2 En cas que en el quadre de característiques únicament es contemplin criteris objectius per a la valoració de l’oferta, els licitadors presentaran les respectives declaracions responsables i llurs ofertes en dos sobres (A i B, respectivament).

10.3 Els licitadors hauran d’indicar, en el sobre que contingui la part de l’oferta sotmesa a criteris de valoració objectiva, la part del contracte que tenen previst subcontractar, indicant la prestació de què es tracti, el seu import, el percentatge relatiu del conjunt del contracte i el nom del/s subcontractista/es al/s qual/s s’encarregarà la seva execució (si no l’haguessin identificat en el sobre A).

Específicament, en els contractes que incloguin la cessió de dades personals, els licitadors hauran d’indicar en la seva oferta si tenen previst subcontractar els servidors informàtics o els serveis que hi estiguin associats, així com el nom del/s subcontractista/es al/s que projectin encarregar aquesta part del contracte o el seu perfil empresarial, definit per referència a les condicions de solvència tècnica professional del/s subcontractista/es.

10.4 D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català o al castellà, a més hauran d’incloure a la declaració responsable la manifestació de sotmetre´s a la jurisdicció dels tribunals espanyols per a qualsevol qüestió litigiosa que es pugui plantejar.

10.5 Les empreses licitadores presentaran la documentació que conformi les seves ofertes mitjançant l’eina Sobre Digital accessible a l’adreça web esmentada en la clàusula 7.3 anterior.

Un cop accedeixin a través d’aquest enllaç a l’eina web Sobre Digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’alta de l’eina  Sobre Digital, que seran les emprades per enviar correus electrònics relacionats amb l’ús de l’eina Sobre Digital, han de ser les mateixes que les que designin en la declaració responsable per a rebre els avisos de notificacions i comunicacions mitjançant l’e-NOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en aquest missatge d’activació és l’accés exclusiu de què disposaran per presentar les seves ofertes a través de l’eina  Sobre Digital. Accedint a l’espai web de presentació d’ofertes a través d’aquest enllaç, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut.

L’Administració demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina Sobre Digital, que accedeixin a l’eina web Sobre Digital per a introduir les seves paraules clau en el moment que correspongui.

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.

Es podrà demanar a les empreses licitadores que introdueixin la paraula clau 24 hores després de finalitzat el termini de presentació d’ofertes i, en tot cas, l’han d’introduir dins del termini establert abans de l’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau. En aquest cas la Mesa resoldrà si es pot considerar que el licitador ha retirat la seva oferta o si cal excloure el licitador.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.

Les empreses licitadores poden trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent: https://contractaciopublica.gencat.cat/ecofin_sobre/AppJava/views/ajuda/empreses/ind
ex.xhtml.

10.6 Totes les empreses interessades en rebre informació de totes les novetats que es publiquin al perfil de contractant del DARPA a Internet (http://contractaciopublica.gencat.cat/perfil/agricultura) en relació amb l’expedient de contractació (arribin o no a presentar formalment una oferta), han de subscriure’s o donar-se d’alta en el servei d’avisos corresponent, segons l’opció que la pròpia plataforma a Internet els oferirà des del mateix moment en què el DARPA hi publiqui l’anunci de licitació, l’anunci previ o la informació sobre la futura licitació d’un contracte.

Les empreses subscrites al servei d’avisos del perfil de contractant del DARPA rebran telemàticament un avís immediat sobre qualsevol novetat que hi hagi estat publicada en relació amb l‘expedient determinat al qual s’hagin subscrit.

A més, les empreses interessades podran formular telemàticament dubtes i preguntes al servei gestor de la contractació o a la unitat promotora del contracte a través del perfil de contractant del DARPA, que seran contestades a la major brevetat possible a través del propi perfil de contractant, de manera que les preguntes, un cop contestades, hi seran visibles, juntament amb les corresponents respostes. Als efectes de l’art. 138.3 de la LCSP, les respostes que el DARPA publiqui en el seu perfil de contractant tindran caràcter vinculant, sempre que es garanteixi la igualtat de tracte entre els licitadors i la concurrència al procediment de licitació.



Onzena. Mesa de contractació

11.1 La Mesa de contractació en relació amb aquest expedient estarà integrada pels membres titulars i suplents que es relacionen en l’apartat G del quadre de característiques. La incorporació dels suplents en lloc del titular designat no requerirà cap tramitació ni justificació addicional; tampoc serà necessària la presència dels mateixos membres que han integrat la Mesa en la primera reunió en les successives reunions que es puguin celebrar.

11.2 Prèvia la constitució de la Mesa es procedirà a l’obertura del sobre A, comprovant que els termes de la declaració responsable han estat correctament complimentats i que, d’acord amb els termes d’aquesta declaració es pot considerar que el licitador reuneix les condicions d’aptitud per a contractar. La Mesa podrà requerir als licitadors que presentin els documents justificatius corresponents quan existeixin dubtes raonables sobre la vigència o fiabilitat de la declaració. Amb la qualificació de les declaracions responsables presentades i, en el seu cas, de la documentació justificativa requerida  la Mesa determinarà quins són els licitadors admesos.

11.3 La Mesa, un cop determinades les empreses admeses a la licitació, procedirà a l’obertura dels sobres que contenen les ofertes de les empreses respectant escrupolosament l’ordre i les garanties fixades a la mateixa LCSP. Si així ho considera necessari podrà sol·licitar un informe tècnic que li permeti valorar la oferta efectuada pels licitadors. 

En cas que la informació aportada pels licitadors no permeti efectuar la valoració corresponent per aplicació dels criteris fixats, l’informe de valoració ho justificarà convenientment, sense que en cap cas es pugui demanar cap altra documentació als licitadors. Sense perjudici d’això, a instància dels serveis tècnics, es podrà requerir el/s licitador/s per tal que davant la Mesa de Contractació exposin els aclariments que es considerin convenients en relació als aspectes concrets que li/els siguin sol·licitats. 

11.4 La Mesa de Contractació donarà a conèixer la valoració efectuada en aplicació dels criteris subjectes a judici de valor i tot seguit procedirà a l’obertura del sobre C fent pública l’oferta efectuada pels diferents licitadors en relació als criteris no subjectes a judici de valor.

11.5 En cas que en la valoració de les ofertes s’hagin previst únicament criteris objectius (F.3 del quadre de característiques), la Mesa de Contractació celebrarà un sol acte d’obertura.

11.6 La Mesa acordarà, si s’escau, l’exclusió de les ofertes que no compleixin els requeriments dels plecs, i classificarà les ofertes segons la valoració total obtinguda per cadascuna. Els serveis administratius efectuaran la tramitació i comprovacions previstes a la LCSP  i posteriorment la Mesa elevarà la proposta d’adjudicació corresponent a l’òrgan de contractació.

11.7 Si el licitador que hagi obtingut la puntuació més elevada no estigués inscrit en el Registre Electrònic d’Empreses Licitadores (RELI) o en el Registro Oficial de Licitadores y Empresas Clasificadas del Sector Público (ROLECE) i no aportés la documentació que li fos requerida, d’entre la que contempla l’art. 140.1, lletres a) a c) de la LCSP en el termini de deu dies hàbils, s’entendrà que ha retirat l’oferta, la Mesa efectuarà les comprovacions corresponents i requerirà la documentació al licitador classificat en segon lloc i així successivament en cas que els diferents licitadors no aportessin la documentació.

11.8 En el supòsit contemplat en el número anterior, l’òrgan de contractació iniciarà les actuacions necessàries per tal de requerir al licitador que no hagués complimentat la documentació requerida el pagament, en concepte de penalitat, del 3% del pressupost de licitació.

11.9 Quan la Mesa consideri justificadament que l’oferta presentada per un licitador no pot ser acceptada com a conseqüència de baixes anormals, després d’haver seguit el procediment corresponent, en proposarà a l’òrgan de contractació l’acceptació o rebuig. La resolució de l’òrgan de contractació determinarà la continuació de la tramitació fins a proposar l’adjudicació del contracte.

11.10 La proposta efectuada per la Mesa de Contractació haurà de contenir tots els elements, justificacions i arguments en què s’hagi basat per a proposar l’exclusió d’algun licitador, quan s’escaigui, i per a proposar l’adjudicació a favor d’una oferta concreta, assenyalant les característiques i avantatges d’aquesta sobre les altres.

11.11 Els serveis administratius efectuaran la tramitació i comprovacions previstes a la LCSP i faran el tràmit de requeriment previ a l’adjudicació previst en l’art. 150.2 de la LCSP a l’empresa que hagi presentat l’oferta econòmicament més avantatjosa, que estarà obligada a aportar la documentació acreditativa del compliment dels requisits mínims de solvència econòmica i tècnica i  de les habilitacions professionals previstos en l’apartat E del quadre de característiques, així com el document que acrediti la constitució de la garantia definitiva (en els termes de la clàusula 12 d’aquest plec) i la documentació acreditativa dels recursos humans i materials compromesos, en el seu cas, segons l’apartat E del quadre de característiques. 

L’empresa que hagi presentat l’oferta econòmicament més avantatjosa també haurà de presentar, en el seu cas, la declaració responsable prevista en l’apartat Q.2 del quadre de característiques del plec de clàusules administratives particulars, relativa a l’obligació de l’empresa adjudicatària, com a cessionària de dades encarregada del seu tractament en virtut del futur contracte, de presentar una declaració en la que posi de manifest on estaran ubicats els servidors i des d’on es prestaran els serveis associats a aquests servidors. En cas de no aportar-la en el termini previst en l’art. 150.2 de la LCSP, es prosseguirà igualment el tràmit per a l’adjudicació del contracte, sens perjudici d’haver-la de presentar abans de la formalització del contracte. 

Posteriorment la Mesa elevarà la proposta d’adjudicació corresponent a l’òrgan de contractació.

Dotzena. Garantia definitiva

Els serveis de l’òrgan de contractació requeriran al licitador classificat en primer lloc la constitució d’una garantia definitiva a favor del Departament d’Agricultura, Ramaderia, Pesca i Alimentació en els termes de l’apartat O del quadre de característiques. Aquesta garantia es constituirà a la Caixa General de Dipòsits de la Generalitat de Catalunya en qualsevol de les formes admeses per l’art. 108 de la LCSP.

En els supòsits en què el primer classificat hagi efectuat una oferta inicialment considerada anormalment baixa, o per les circumstàncies especials esmentades a l’art. 107 de la LCSP, l’import de la garantia podrà ser incrementat fins a un 5% addicional en cas que, a proposta de la Mesa de contractació, així ho hagi acordat l’òrgan de contractació.

La garantia es podrà formalitzar, a instància del licitador, mitjançant retenció en el preu sempre que la prestació dels serveis objecte del contracte s’hagi d’iniciar immediatament després d’haver-lo formalitzat i així s’hagi contemplat en l’apartat P del quadre de característiques. 

Quan s’admeti la retenció en el preu,  s’instrumentarà mitjançant la corresponent retenció comptable que s’efectuarà a càrrec de les successives facturacions necessàries a comptar des de la primera. En cap cas es podrà autoritzar la retenció en el preu com a garantia definitiva quan s’hagi estimat que no es podrà assolir l’import corresponent a la garantia amb la previsió de les dues factures inicials.
Tretzena. Adjudicació del contracte

13.1 En el termini dels cinc dies hàbils següents a la recepció de la documentació requerida d’acord amb l’article 150.2 de la LCSP, l’òrgan de contractació resoldrà l’adjudicació del contracte. La resolució d’adjudicació concretarà la data màxima en què s’haurà d’haver formalitzat el contracte; en cas que arribat aquest termini el contracte no s’hagués formalitzat per causa imputable al licitador, s’entendrà retirada l’oferta i es requerirà al licitador classificat en següent lloc, sense perjudici d’iniciar el procediment previst en el número 11.8 anterior.

13.2 Els serveis de l’òrgan de contractació portaran a terme a través del perfil de contractant les notificacions i complimentaran la publicitat d’aquest acte requerides per la LCSP.

13.3 En els supòsits de renuncia i de desistiment els licitadors podran sol·licitar a l’òrgan de contractació la compensació per les despeses en què haguessin pogut incórrer. En qualsevol cas, aquesta sol·licitud s’haurà de presentar en el Registre del Departament d’Agricultura, Ramaderia, Pesca i Alimentació en el termini dels quinze dies hàbils següents a la notificació. 

Juntament amb la sol·licitud, els licitadors hauran d’acreditar documentalment la realització de les despeses que justifiquen la compensació sol·licitada. Previ informe justificatiu, l’òrgan de contractació estimarà o rebutjarà la sol·licitud presentada i, si s’escau, autoritzarà el pagament de la compensació corresponent.

En cap cas les compensacions podran ultrapassar els següents imports:

· Pressupost  (IVA exclòs) < o = 50.000,00 €...........compensació màxima 100,00 €
·          “         (IVA exclòs)  >  50.000,00 €................          “           màxima 150,00 €


Catorzena. Formalització del contracte

En el termini fixat a la resolució d’adjudicació del contracte el licitador adjudicatari o la persona que el representi haurà de formalitzar el contracte que haurà estat prèviament redactat pels serveis administratius del Departament d’Agricultura, Ramaderia, Pesca i Alimentació. En cas que l’adjudicatari  consideri que el document que ha de signar conté alguna clàusula que és contrària al que disposa la LCSP o que contravé els plecs de clàusules administratives o de prescripcions tècniques haurà de formular per escrit les observacions corresponents que s’hauran de resoldre en el termini dels cinc dies següents, resolució que concretarà els termes en què s’haurà de formalitzar el contracte i que fixarà un nou termini per a la signatura.

Els serveis administratius donaran compliment als requisits de publicitat i transparència que exigeix la LCSP en relació amb la formalització del contracte a través del perfil de contractant.


III. DISPOSICIONS RELATIVES A L’EXECUCIÓ DEL CONTRACTE

Quinzena. Condicions especials d’execució

El contractista i, si s’escau, el/s subcontractista/es estarà/an obligat/s a donar compliment a les condicions especials d’execució que es contemplen en l’apartat H del quadre de característiques; no es contemplaran altres condicions que les que es comprenen en els arts. 202.2 i 217 de la LCSP.

Cada incompliment d’aquestes condicions especials podrà ser penalitzat, de manera proporcional a la seva gravetat, amb una sanció l’import de la qual no serà superior al 10% del preu del contracte. Aquest import es podrà fer efectiu amb retenció sobre l’import dels pagaments pendents o sobre la mateixa garantia definitiva i en tot cas se seguirà el procediment establert a l’art. 97 del Reglament de la Llei de Contractes de les Administracions Públiques.

L’incompliment reiterat podrà donar lloc a la imposició de sancions successives fins arribar a l’import del 50% del preu del contracte. Si en haver-se imposat successives sancions s’assoleix aquest import, l’òrgan de contractació iniciarà el corresponent expedient per a resoldre el contracte

Setzena. Execució i supervisió dels serveis

El responsable del contracte podrà requerir el contractista per tal que porti a terme els serveis objecte del contracte en els termes previstos en els plecs i, si s’escau, en l’oferta corresponent. Aquests requeriments s’efectuaran per escrit i se n’incorporarà una còpia acreditativa de la recepció per part del contractista a l’expedient. 

En cas que el contractista manifesti la seva oposició a les instruccions del responsable del contracte, presentarà l’escrit corresponent en què exposi els arguments i raons que l’emparen i es tramitarà el corresponent expedient en els termes previstos a l’art. 97 esmentat en el pacte anterior.

En el termini dels quinze dies següents a la formalització del contracte el contractista haurà de presentar el corresponent programa de treball si així es contempla a l’apartat I del quadre de característiques. En tot cas, aquest programa s’haurà d’ajustar a les previsions contemplades pel contractista i que hagin pogut ser objecte de valoració entre els criteris d’adjudicació. En tot cas el contractista, encara que no hagi de presentar cap programa de treball, haurà de donar estricte compliment a les previsions contemplades en la seva oferta.

Dissetena. Compliment del contracte

17.1 En els contractes que tinguin una durada determinada, el responsable del contracte vetllarà per tal que el servei es presti adequadament durant tot el període previst. En tot cas el contractista exposarà per escrit, si s’escau, les raons per les quals s’hagi produït algun incompliment puntual que, en cap cas podrà ser facturat com a prestació de serveis.

17.2 Serà considerada infracció greu i es sancionarà fins al 10% del preu del contracte la facturació de serveis no prestats o sobre els quals l’òrgan de contractació estigui tramitant un expedient a l’empara del que preveu aquesta clàusula. En cap cas es tramitarà el pagament d’aquestes factures i si ja s’hagués tramitat el contractista estarà obligat a presentar l’abonament corresponent pels serveis no prestats. Les sancions imposades es podran fer efectives amb retenció sobre els pagaments pendents o, si s’escau, sobre la garantia definitiva.

17.3 En els contractes de termini, el responsable del contracte haurà d’efectuar el seguiment dels treballs per tal que es doni compliment al termini previst en cas que l’execució dels treballs permeti considerar que no es donarà compliment a aquell termini, requerirà el contractista per tal que adopti les mesures necessàries per a assolir el compliment dins del termini. Es considerarà infracció greu l’incompliment del termini malgrat el requeriment efectuat pel responsable del contracte.

17.4 L’ampliació del termini en els contractes de termini requerirà la prèvia justificació per part del contractista de les causes que li han impedit donar compliment al termini inicial i l’informe favorable del responsable del contracte.

17.5 Qualsevol altre incompliment de les condicions d’execució del contracte caldrà que el responsable del contracte el comuniqui per escrit al contractista per tal que adopti les mesures necessàries per a donar satisfacció al requeriment. En cas de disconformitat per part del contractista ho comunicarà a l’òrgan de contractació que resoldrà prèvia la tramitació de l’expedient corresponent.

17.6 En cas que el contractista s’oposés a donar compliment a aquesta resolució i interposés el recurs administratiu corresponent, es podrà suspendre l’execució del contracte fins que no s’hagi resolt aquest recurs. En aquest cas, en el termini de cinc dies següents a la interposició del recurs es formalitzarà una acta, signada pel contractista i pel responsable del contracte, en què es reflectirà l’estat d’execució dels treballs; en base a la qual es farà efectiva la liquidació del contracte en cas que sigui necessari.

17.7 En cas que l’atorgament d’aquesta ampliació del termini impedís que l’òrgan de contractació certifiqués la prestació corresponent abans del tancament de l’exercici, es requerirà el contractista per tal que garanteixi la prestació mitjançant la presentació d’un aval bancari a favor del Departament d’Agricultura, Ramaderia, Pesca i Alimentació de la Generalitat de Catalunya per l’import corresponent. Prèvia la presentació d’aquesta garantia, l’òrgan de contractació podrà ampliar el termini del contracte i autoritzar-ne el pagament.

17.8 Les ampliacions de termini que afectin exercicis posteriors i que no s’emparin en les garanties previstes en el número anterior requeriran la prèvia aprovació de la despesa anticipada per l’import corresponent. 


IV. DISPOSICIONS RELATIVES ALS DRETS I OBLIGACIONS DE LES PARTS  


Divuitena. Abonaments al contractista

18.1 El pagament dels serveis prestats al contractista es podrà efectuar, segons el que prevegi l’apartat J del quadre de característiques, mitjançant pagaments parcials a compte del preu total o bé, mitjançant un pagament únic en finalitzar la prestació del contracte; les certificacions en què el responsable del contracte proposi el pagament parcial o total reflectiran els serveis realitzats amb referència al plec de prescripcions tècniques.

18.2 El responsable del contracte haurà de tramitar la certificació corresponent en el termini dels cinc dies següents a la presentació de la factura per part del contractista, sempre que estigui conforme amb el seu contingut i respongui als serveis realment prestats. En cas contrari, el responsable del contracte haurà de retornar la factura al contractista en el mateix termini amb un informe motivat de les raons per les quals considera que no en procedeix el pagament.

18.3 Tots els pagaments, parcials i únic, tindran la consideració d’abonaments a compte de la liquidació final del contracte.

18.4 El contractista haurà d’emetre la factura electrònica a través de la plataforma e.FACT, d’acord amb el que disposa l’Ordre ECO/306/2015, de 23 de setembre. Les dades identificatives que el contractista haurà de fer constar en introduir la factura en el sistema són les que consten en l’apartat K del quadre de característiques.

No obstant, per a aquells subjectes que, d’acord amb l’art. 4 de la Llei 25/2013, de 27 de setembre, d’impuls de la factura electrònica i creació del registre comptable de factures en el sector públic, no estiguin obligats a l’ús de la factura electrònica, podran presentar-les davant d’un registre administratiu, en els termes previstos en l’art. 16 de la Llei 39/2015, d’1 d’octubre, del procediment administratiu comú de les Administracions Públiques.

18.5 Si, després d’haver proposat el pagament, el responsable del contracte observa que no s’ha donat compliment a les prescripcions del contracte ordenarà per escrit al contractista que porti a terme els treballs concrets que consideri necessaris, atorgant-li un termini addicional per tal que doni compliment a aquest requeriment.

En cas de disconformitat, el contractista ho haurà de comunicar a l’òrgan de contractació en el termini de deu dies naturals, que, previ informe del responsable del contracte, haurà de resoldre en un segon termini de deu dies.

Dinovena. Altres obligacions del contractista

19.1 L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.

En cas que, a l’empara de la normativa laboral aplicable, l’adjudicatari s’hagi de subrogar en la posició de l’anterior contractista, a requeriment de l’òrgan de contractació el contractista lliurarà la informació requerida en relació a les condicions dels contractes dels treballadors afectats per la subrogació. El contractista que proporcioni aquesta informació respondrà davant l’òrgan de contractació i davant de l’adjudicatari de la certesa de les dades. 

El contractista té l’obligació de respondre dels salaris impagats als treballadors afectats per subrogació, així com de les cotitzacions a la Seguretat social meritades, encara en el cas que es resolgui el contracte i aquells siguin de nou subrogats per un nou contractista, i sense que en cap cas aquesta obligació correspongui a aquest últim. En aquest cas, l’Administració contractant, un cop acreditada la manca de pagament dels salaris esmentats, procedirà a la retenció de les quantitats degudes al contractista per a garantir el pagament dels salaris esmentats, i a la no devolució de la garantia definitiva fins que no s’acrediti l’abonament d’aquests.

19.2 L’empresa contractista s’obliga a aplicar en executar les prestacions pròpies del servei contractat les mesures destinades a promoure la igualtat entre homes i dones.

19.3 Les empreses contractistes i, si n’hi ha, les subcontractistes, queden subjectes a la Llei 1/1998, de 7 de gener, de política lingüística i a les disposicions que la desenvolupen; així com, en l’àmbit territorial de la Vall d’Aran, a la  Llei 1/2015, del 5 de febrer, del règim especial d'Aran i a la normativa pròpia del Conselh Generau d’Aran que la desenvolupi; en virtut de les quals hauran de complir les obligacions següents, que tindran el caràcter d’obligacions contractuals essencials:

· L’empresa contractista ha d’emprar el català en les seves relacions amb l’Administració de la Generalitat derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que derivin de l’execució de les prestacions objecte del contracte.

· En particular, l’empresa contractista ha de lliurar tota la documentació requerida per al compliment de l’objecte del contracte almenys en llengua catalana.

· L’empresa contractista i, si escau, les empreses subcontractistes, han de fer servir el català en les relacions, actuacions, documentació i instruments de comunicació amb les persones destinatàries de les prestacions objecte del contracte.

· Quan l’execució del contracte suposi que hi hagi personal amb tasques d’atenció al públic, l’empresa contractista i, si escau, les empreses subcontractistes, han d’assegurar-se que aquest personal tingui suficient coneixement de la llengua catalana per a dur a terme tasques d’atenció, d’informació i de comunicació en aquesta llengua.

L’empresa contractista està obligada, en l’execució del contracte, a fer servir la toponímia o cartografia en les seves formes oficials a Catalunya, que necessàriament caldrà que sigui en català.

19.4 L’empresa contractista s’obliga al compliment de tot allò que estableix la Llei orgànica 3/2018, de 5 desembre, de protecció de dades personals i de garantia dels drets digitals i a la seva normativa de desenvolupament, en relació amb les dades personals a les quals tingui accés amb ocasió del contracte, i al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE i a la resta de normativa aplicable en matèria de protecció de dades. 

Si l’execució del contracte implica la cessió de dades al contractista, l’obligació anterior es preveurà a l’apartat H del quadre de característiques com a condició especial d’execució amb caràcter d’obligació contractual essencial, d’acord amb l’article 202.1 de la LCSP i l’apartat b) de l’article 122.2.

Si en l’execució del contracte es requereix el tractament pel contractista de dades personals per compte del responsable del tractament, d’acord amb l’article 122.2 de la LCSP, s’establiran com a obligacions essencials del contractista les que consten en l’apartat Q del quadre de característiques.

L’incompliment de qualsevol de les obligacions contingudes als apartats anteriors, que tenen la condició d’obligacions essencials, per part dels licitadors o del contractista serà causa de resolució del contracte, sens perjudici d’aquelles altres possibles conseqüències previstes a la legislació vigent.

19.5 Principis ètics i regles de conducta als quals els licitadors i els contractistes han d’adequar la seva activitat:

Els licitadors i el contractista  adoptaran una conducta èticament exemplar i actuaran per evitar la corrupció en qualsevol de totes les seves possibles formes.

En aquest sentit i al marge d’aquells altres deures vinculats al principi d’actuació esmentat en el punt anterior, derivats dels principis ètics i de les regles de conducta als quals els licitadors i els contractistes han d’adequar la seva activitat, tots ells assumeixen, particularment, les obligacions següents:

a) Comunicar immediatament a l’òrgan de contractació les possibles situacions de conflicte d’interessos.

b) No sol·licitar, directament o indirectament, que un càrrec o empleat públic influeixi  en l’adjudicació del contracte.

c) No oferir ni facilitar a càrrecs o empleats públics avantatges personals o materials,  ni per a aquells mateixos ni per a persones vinculades amb el seu entorn familiar o social.

d) No realitzar qualsevol altra acció que pugui vulnerar els principis d’igualtat d’oportunitats i de lliure concurrència.

e) No realitzar accions que  posin en risc l’interès públic.

f) Respectar els principis de lliure mercat i de concurrència competitiva, i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). Així mateix, denunciar qualsevol acte o conducta dirigits a aquelles finalitats i relacionats amb la licitació o el contracte dels quals tingués coneixement.

g) No utilitzar informació confidencial,  coneguda mitjançant el contracte,  per  obtenir, directament o indirectament, un avantatge o benefici econòmic en interès propi.

h) Observar els principis, les normes i els cànons ètics propis de les activitats, els oficis i/o les professions corresponents a les prestacions contractades.

i) Col·laborar amb  l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.

j) Denunciar els actes dels quals tingui coneixement i que puguin  comportar una infracció de les obligacions contingudes en aquesta clàusula.

Les conseqüències o penalitats per l’incompliment d’aquesta clàusula ètica seran les següents:

- En cas d’incompliment dels apartats a), b), c), f) i g) anteriors s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.

- En el cas d’incompliment del que preveu la lletra d) anterior l’òrgan de contractació donarà coneixement dels fets a les autoritats competents en matèria de competència.

- En el cas d’incompliment del que preveu la lletra e) anterior l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.

- En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.
 
19.6  El contractista està obligat a facilitar, a requeriment del responsable del contracte, la informació requerida per la Llei 19/2014, de 29 de desembre, de transparència, accés a la informació pública i bon govern, sens perjudici del compliment de les obligacions de transparència.
Vintena. Modificació del contracte

20.1 A més de les modificacions legals del contracte previstes a l’art. 205 de la LCSP, el contracte podrà ser modificat quan concorrin les circumstàncies detallades en l’apartat L del quadre de característiques, que només podran afectar els aspectes i àmbits que es concreten, si s’escau, en l’apartat esmentat.

20.2 Els preus que s’hagin d’aplicar a les noves prestacions, en tot cas hauran de respectar el sistema de determinació del preu fixat en l’apartat B.1 del quadre de característiques d’aquest plec.

20.3 La proposta de modificació serà redactada pel responsable del contracte proposant-ne l’autorització a l’òrgan de contractació previ informe de l’Assessoria Jurídica. En cas que la modificació comporti increment de la despesa, caldrà aportar a l’expedient la corresponent reserva de crèdit. Es donarà audiència al contractista i prèvia fiscalització de l’expedient es proposarà l’aprovació de la modificació a l’òrgan de contractació.

20.4 Un cop aprovada la modificació i prèviament a la formalització de la modificació l’òrgan de contractació haurà de donar compliment als requisits de publicitat contemplats a l’art. 207 de la LCSP.

Vint-i-unena. Suspensió del contracte

21.1 A proposta del responsable del contracte, l’òrgan de contractació podrà suspendre la realització de les prestacions objecte del contracte. En la mateixa resolució, que haurà de concretar els motius pels quals suspèn l’execució del contracte, fixarà la data en què s’ha de procedir a aixecar l’acta a què fa referència l’art. 208 de la LCSP.

21.2 En cas de no haver-se aixecat la suspensió en procedir al tancament de l’exercici, caldrà incorporar a l’expedient la reserva de crèdit corresponent amb càrrec a exercicis futurs o procedir a la resolució del contracte.

21.3 El contractista haurà de sol·licitar i acreditar els diferents conceptes pels que l’art. 208 de la LCSP reconeix que te dret a ser indemnitzat.


V. DISPOSICIONS RELATIVES A LA CESSIO I SUBCONTRACTACIO  


Vint-i-dosena. Cessió del contracte

22.1 En cas que així es prevegi a l’apartat M del quadre de característiques, el contractista podrà cedir aquest contracte a un tercer sempre que prèviament s’hagi donat compliment als requisits que contempla l’art. 214.2 de la LCSP.

22.2 El contractista cedent sol·licitarà la cessió mitjançant escrit adreçat a l’òrgan de contractació en què a més d’acreditar el compliment dels requisits abans esmentats, identificarà el cessionari proposat i n’acreditarà l’aptitud per a contractar d’acord amb la solvència que es va requerir en fase de licitació i atenent l’estat d’execució dels treballs.




Vint-i-tresena. Subcontractació

23.1 Els licitadors hauran de concretar en llur ofertes les prestacions objecte d’aquest contracte que pretenen subcontractar amb tercers, fent constar en la seva oferta tota la informació que esmenta l’art. 215.2 de la LCSP; el contractista haurà de comunicar a l’òrgan de contractació la celebració dels subcontractes en els termes que assenyala la mateixa disposició.

23.2 L’incompliment de les obligacions de comunicació dels subcontractes o la falsedat de les dades proporcionades serà considerada infracció greu i podrà ser sancionada amb penalitats de fins al 50% de l’import del subcontracte. En cas que l’Administració no tingui constància d’aquest import, es sol·licitarà a la unitat proposant del contracte que en faci una valoració estimada.

23.3 Si s’escau, l’apartat N del quadre de característiques contemplarà les prestacions o serveis que l’òrgan de contractació considera que no poden ser objecte de subcontractació. La unitat proposant de la contractació haurà d’haver concretat a l’informe justificatiu de la contractació la motivació suficient per a no admetre aquesta possibilitat.

23.4 Es considerarà obligació essencial el compliment del que disposa aquesta clàusula i, per tant, serà causa de resolució del contracte tant la falta de comunicació de la subcontractació com la subcontractació per excés sobre l’inicialment previst. 

23.5 La comunicació a què fa referència el núm. 23.1 anterior serà informada pel responsable del contracte que en farà la valoració i si s’escau exposarà la motivació per la qual considera que s’ha de denegar l’autorització. Aquest informe s’haurà d’emetre en el termini de set dies naturals.


VI. DISPOSICIONS RELATIVES AL RÈGIM DE RECURSOS  

Vint-i-quatrena. Règim de recursos

24.1  Règim general:

Les qüestions i dubtes que sorgeixin sobre la interpretació, el compliment, la modificació i la resolució del contracte seran resolts per l'òrgan de contractació, els acords del qual posaran fi a la via administrativa.

Contra aquests acords, i també contra el d’adjudicació del contracte (en aquest darrer cas només quan el contracte no sigui susceptible del recurs especial previst en l’article 44 i següents de la LCSP), es podrà interposar un recurs potestatiu de reposició davant el mateix òrgan que hagi dictat l’acte o bé un recurs contenciós administratiu, de conformitat amb el que disposa la Llei 39/2015, d’1 d’octubre, del Procediment Administratiu Comú de les Administracions Públiques i la Llei 29/1998, de 13 de juliol, reguladora de la jurisdicció contenciosa administrativa.

24.2 Recurs especial en matèria de contractació:

D’acord amb l’article 44 de la LCSP, en els contractes de serveis amb un valor estimat igual o superior a 100.000,00 €, podran ser objecte de recurs especial en matèria de contractació, amb anterioritat a la interposició del recurs contenciós administratiu. Seran objecte de recurs  els actes establerts en l’article 44.2 de la LCSP.

La interposició del recurs especial és potestativa abans d’interposar el recurs contenciós administratiu. Contra els actes administratius esmentats en el paràgraf anterior no resultarà procedent la interposició de recursos administratius ordinaris.

Podrà interposar el recurs especial en matèria de contractació tota persona física o jurídica els drets o interessos legítims de la qual s’hagin vist perjudicats o puguin resultar afectats per les decisions objecte de recurs.

Contra la resolució del recurs especial en matèria de contractació només procedirà la interposició del recurs contenciós administratiu.

24.3 Adopció de mesures cautelars:

En els procediments per a l’adjudicació dels contractes de serveis amb un valor estimat igual o superior a 100.000,00 €, les persones físiques o jurídiques els drets o interessos legítims de les quals s’hagin vist perjudicats o puguin resultar afectats per decisions adoptades per l’Administració, podran sol·licitar, abans d’interposar el recurs especial en matèria de contractació, l’adopció de mesures cautelars, d’acord amb l’article 49 de la LCSP.

La resolució dictada sobre l’adopció de mesures cautelars no serà susceptible de cap recurs, sens perjudici dels recursos que siguin procedents contra les resolucions que es dictin en el procediment principal. 

Les mesures cautelars que s’acordin amb anterioritat a la presentació del recurs especial en matèria de contractació quedaran sense efecte un cop transcorregut el termini establert per a la seva interposició sense que l’interessat l’hagi formulat.


Vint-i-cinquena. Jurisdicció competent

L’ordre jurisdiccional contenciós administratiu és el competent per a la resolució de les qüestions litigioses relatives a la preparació, l’adjudicació, els efectes, el compliment i l’extinció d’aquest contracte.


VII. DISPOSICIONS RELATIVES A L’EXTINCIO DEL CONTRACTE  


Vint-i-sisena. Recepció i liquidació

26.1 En el termini assenyalat en l’apartat O del quadre de característiques es procedirà a formalitzar l’acta de recepció o conformitat que serà signada pel responsable del contracte i pel contractista o persona que el representi. S’entendrà que aquest termini està suspès i no es procedirà a formalitzar l’acta de recepció si el contractista no hagués donat compliment satisfactori als requeriments prèviament efectuats pel responsable del contracte per a assegurar el correcte compliment de les obligacions contractuals previstos a la clàusula 17. 

26.2 En el termini de trenta dies a comptar des de la formalització de l’acta de recepció, el responsable del contracte en prepararà la liquidació i la notificarà al contractista que disposarà de quinze dies naturals per a formular les observacions que consideri convenients que, juntament amb l’informe corresponent del responsable del contracte s’elevaran a l’òrgan de contractació.

26.3 Formaran part de la liquidació la valoració dels treballs realment executats pel contractista prenent com a base les condicions econòmiques fixades en el contracte i les quantitats que el contractista hagi percebut a compte. També formaran part de la liquidació les indemnitzacions i penalitats que li poguessin correspondre.

26.4 D’acord amb el que disposa l’art. 309 de la LCSP, quan la forma de determinació del preu sigui per preus unitaris (unitats d’execució) la liquidació podrà comprendre les unitats realitzades per excés sobre les inicialment previstes sempre que la despesa final no suposi un increment superior al 10% del preu del contracte. 

26.5 Es proposarà l’aprovació de la liquidació a l’òrgan de contractació i es notificarà la resolució al contractista per tal que emeti, si s’escau, la factura corresponent.

Vint-i-setena. Termini de garantia

El termini de garantia, que començarà a comptar des de la data de l’acta de recepció, serà el que es fixa a l’apartat P del quadre de característiques. Durant aquest període de temps la garantia definitiva constituïda a favor del Departament d’Agricultura, Ramaderia, Pesca i Alimentació amb caràcter previ a l’adjudicació del contracte respondrà dels conceptes esmentats a l’art. 110 de la LCSP. 


VIII. DISPOSICIONS RELATIVES A LA RESOLUCIÓ DEL CONTRACTE


Vint-i-vuitena. Resolució del contracte: causes i efectes

Les causes i els efectes de resolució del contracte són els assenyalats genèricament en els articles 211 a 213 de la LCSP. 

També és causa de resolució del contracte, l’incompliment de l’obligació del contractista de guardar secret respecte les dades o antecedents que no essent públics o notoris estiguin relacionats amb l’objecte del contracte, la qual es considera com a obligació essencial.

Així mateix, és causa específica de resolució del contracte l’incompliment de qualsevol de les obligacions relatives a l’ús del català que es deriven de les previsions de la Llei 1/1998, de 7 de gener, de política lingüística i de les disposicions que la desenvolupen. A aquest efecte, es tindrà en compte la certificació emesa per la persona designada per l’Administració per dur-ne a terme el seguiment durant l’execució del contracte. No obstant això, amb caràcter previ a l’adopció de les mesures de resolució contractual, l’òrgan de contractació podrà requerir l’empresa contractista perquè compleixi les obligacions lingüístiques d’ús del català amb aplicació del sistema de penalitats previst a l’article 192 de la LCSP.

En tots els casos es seguirà el procediment establert a l’article 109 del RGLCAP.


ANNEX 1


MODEL DE DOCUMENT EUROPEU ÚNIC DE CONTRACTACIÓ (DEUC)


El sobre A contindrà el document europeu únic de contractació (DEUC), degudament complimentat i signat pel legal representant o apoderat de l’empresa. El formulari del DEUC s’adjunta dins de l’aplicació Sobre Digital, que es troba ubicada en l’espai virtual de licitació a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat: 

https://contractaciopublica.gencat.cat/perfil/agricultura o a través del web del Departament http://www.gencat.cat/agricultura/perfildecontractant/. 

Es rebutjaran les declaracions (DEUC) que no hagin estat degudament complimentades o que no permetin conèixer amb exactitud els diferents aspectes objecte de declaració segons el model de formulari publicat; sens perjudici del requeriment d’esmena, d’aclariment o de presentació de documents complementaris als aportats dins del sobre A previst en la clàusula 11.2 d’aquest plec, a criteri de la Mesa de contractació.



Informació sobre protecció de dades 
Identificació del tractament: Contractes. 
Responsable del tractament: Direcció de Serveis. 
Finalitat: Gestionar els contractes subscrits pel Departament d’Agricultura, Ramaderia, Pesca i Alimentació i fer-ne el seguiment. 
Legitimació: Missió realitzada en interès públic i obligació legal aplicable al responsable. 
Destinataris: Les dades es comunicaran al Registre Públic de Contractes de la Generalitat de Catalunya i, en els casos legalment previstos, es poden publicar al diari oficial corresponent, a la plataforma de contractació de la Generalitat de Catalunya i al Portal de la transparència de la Generalitat de Catalunya. Les dades no es comunicaran a altres categories de destinataris, excepte en els casos previstos per la llei o quan ho hagueu consentit expressament de manera prèvia. Per a aquest tractament existeixen encarregats de tractament, en concret per a la provisió dels serveis TIC per compte del responsable. 
Drets de les persones interessades: Sol·licitar l’accés, rectificació o supressió de les dades, i la limitació o l’oposició al tractament: 
http://agricultura.gencat.cat/ca/departament/proteccio-dades/drets-persones-interessades/  
Informació addicional: Si voleu ampliar aquesta informació consulteu la fitxa descriptiva del tractament que es farà de les vostres dades personals: 
http://agricultura.gencat.cat/ca/departament/proteccio-dades/informacio-detallada-tractaments/











ANNEX 2.1

MODEL D’OFERTA ECONÒMICA-LOT 1 (Avió)

El/la Sr./Sra......................................................................................................, amb residència a ......................................., al carrer.........................................,  número............, i amb NIF/NIE o passaport .................., declara que, assabentat/ada de les condicions i els requisits que s’exigeixen per poder ser adjudicatari/ària del contracte de serveis d'aplicació aèria, mitjançant avió, dels productes fitosanitaris en la campanya de control de la processionària del pi per a l'any 2025, amb número d’expedient AG-2025-278, es compromet com a legal representant / apoderat de l’empresa..........................amb CIF número..........................., segons escriptura pública de data.........., amb número de protocol............., atorgada davant del notari de......................senyor/a.......................(en el seu cas, com a licitador/a en nom i interès propis), a executar-lo, amb estricta subjecció als requisits i condicions estipulats en el plec de clàusules administratives particulars i en el plec de prescripcions tècniques particulars, pel següent preu:

	Lot
	Hectàrees
a tractar
	Preu unitari màxim(€/ha)-(exempt d’IVA) 
	Preu unitari oferta (exempt d’IVA)

	1-Avió
	8.750
	11,44
	





Serà exclosa l’empresa que oferís un preu unitari superior a l’indicat com a màxim de licitació, inclòs les que el superin en aplicació de la regla d’arrodoniment anterior aplicada al preu ofertat.

I, perquè consti, signa aquesta oferta.


(Signatura del licitador, apoderat o legal representant)

Informació sobre protecció de dades 
Identificació del tractament: Contractes. 
Responsable del tractament: Direcció de Serveis. 
Finalitat: Gestionar els contractes subscrits pel Departament d’Agricultura, Ramaderia, Pesca i Alimentació i fer-ne el seguiment. 
Legitimació: Missió realitzada en interès públic i obligació legal aplicable al responsable. 
Destinataris: Les dades es comunicaran al Registre Públic de Contractes de la Generalitat de Catalunya i, en els casos legalment previstos, es poden publicar al diari oficial corresponent, a la plataforma de contractació de la Generalitat de Catalunya i al Portal de la transparència de la Generalitat de Catalunya. Les dades no es comunicaran a altres categories de destinataris, excepte en els casos previstos per la llei o quan ho hagueu consentit expressament de manera prèvia. Per a aquest tractament existeixen encarregats de tractament, en concret per a la provisió dels serveis TIC per compte del responsable. 
Drets de les persones interessades: Sol·licitar l’accés, rectificació o supressió de les dades, i la limitació o l’oposició al tractament: 
http://agricultura.gencat.cat/ca/departament/proteccio-dades/drets-persones-interessades/  
Informació addicional: Si voleu ampliar aquesta informació consulteu la fitxa descriptiva del tractament que es farà de les vostres dades personals: 
http://agricultura.gencat.cat/ca/departament/proteccio-dades/informacio-detallada-tractaments/



ANNEX 2.2
MODEL OFERTA ECONÒMICA-LOT 2 (Helicòpter)


El/la Sr./Sra......................................................................................................, amb residència a ......................................., al carrer.........................................,  número............, i amb NIF/NIE o passaport .................., declara que, assabentat/ada de les condicions i els requisits que s’exigeixen per poder ser adjudicatari/ària del contracte de serveis d'aplicació aèria, mitjançant helicòpter, dels productes fitosanitaris en la campanya de control de la processionària del pi per a l'any 2025, amb número d’expedient AG-2025-278, es compromet com a legal representant / apoderat de l’empresa..........................amb CIF número......................................................., segons escriptura pública de data.........., amb número de protocol............., atorgada davant del notari de......................senyor/a.......................(en el seu cas, com a licitador/a en nom i interès propis), a executar-lo, amb estricta subjecció als requisits i condicions estipulats en el plec de clàusules administratives particulars i en el plec de prescripcions tècniques particulars, pel següent preu:

	Lot
	Hectàrees
a tractar
	Preu unitari màxim(€/ha)-(exempt d’IVA) 
	Preu unitari oferta (exempt d’IVA)

	2-Helicòpter
	8.750
	20,35
	




Serà exclosa l’empresa que oferís un preu unitari superior a l’indicat com a màxim de licitació, inclòs les que el superin en aplicació de la regla d’arrodoniment anterior aplicada al preu ofertat.


I, perquè consti, signa aquesta oferta.



(Signatura del licitador, apoderat o legal representant)

Informació sobre protecció de dades 
Identificació del tractament: Contractes. 
Responsable del tractament: Direcció de Serveis. 
Finalitat: Gestionar els contractes subscrits pel Departament d’Agricultura, Ramaderia, Pesca i Alimentació i fer-ne el seguiment. 
Legitimació: Missió realitzada en interès públic i obligació legal aplicable al responsable. 
Destinataris: Les dades es comunicaran al Registre Públic de Contractes de la Generalitat de Catalunya i, en els casos legalment previstos, es poden publicar al diari oficial corresponent, a la plataforma de contractació de la Generalitat de Catalunya i al Portal de la transparència de la Generalitat de Catalunya. Les dades no es comunicaran a altres categories de destinataris, excepte en els casos previstos per la llei o quan ho hagueu consentit expressament de manera prèvia. Per a aquest tractament existeixen encarregats de tractament, en concret per a la provisió dels serveis TIC per compte del responsable. 
Drets de les persones interessades: Sol·licitar l’accés, rectificació o supressió de les dades, i la limitació o l’oposició al tractament: 
http://agricultura.gencat.cat/ca/departament/proteccio-dades/drets-persones-interessades/  
Informació addicional: Si voleu ampliar aquesta informació consulteu la fitxa descriptiva del tractament que es farà de les vostres dades personals: 
http://agricultura.gencat.cat/ca/departament/proteccio-dades/informacio-detallada-tractaments/

ANNEX 3


DECLARACIÓ DE CONFIDENCIALITAT


El/la Sr./Sra.	, amb NIF/NIE/passaport núm......... , en nom propi o com a (càrrec) de l’empresa (nom), en nom i representació d’aquesta empresa, amb residència al carrer........................ número........, i amb NIF.........., declara sota la seva responsabilitat, en relació amb l’expedient de contractació AG-2024-790, que:


                Els documents i/o la informació que es detalla seguidament tenen caràcter 
	     confidencial:

...

Les circumstàncies o els motius en què es fonamenta aquesta declaració per a cada un dels documents i/o informacions detallats són les/els següents:
...

                Cap document i/o informació té el caràcter de confidencial



I perquè consti, signo aquesta declaració.



(Signatura de l’apoderat, licitador o legal representant) 


En cas de no marcar cap de les dues caselles, s’entendrà que l’empresa licitadora no declara cap document com a confidencial. No obstant això, correspondrà a l’òrgan de contractació, tenint en compte aquesta circumstància, valorar i declarar en el seu cas si algun o alguns dels documents que integren l’oferta ha de tenir la consideració de confidencial.



Informació sobre protecció de dades 
Identificació del tractament: Contractes. 
Responsable del tractament: Direcció de Serveis. 
Finalitat: Gestionar els contractes subscrits pel Departament d’Agricultura, Ramaderia, Pesca i Alimentació i fer-ne el seguiment. 
Legitimació: Missió realitzada en interès públic i obligació legal aplicable al responsable. 
Destinataris: Les dades es comunicaran al Registre Públic de Contractes de la Generalitat de Catalunya i, en els casos legalment previstos, es poden publicar al diari oficial corresponent, a la plataforma de contractació de la Generalitat de Catalunya i al Portal de la transparència de la Generalitat de Catalunya. Les dades no es comunicaran a altres categories de destinataris, excepte en els casos previstos per la llei o quan ho hagueu consentit expressament de manera prèvia. Per a aquest tractament existeixen encarregats de tractament, en concret per a la provisió dels serveis TIC per compte del responsable. 
Drets de les persones interessades: Sol·licitar l’accés, rectificació o supressió de les dades, i la limitació o l’oposició al tractament: 
http://agricultura.gencat.cat/ca/departament/proteccio-dades/drets-persones-interessades/  
Informació addicional: Si voleu ampliar aquesta informació consulteu la fitxa descriptiva del tractament que es farà de les vostres dades personals: 
http://agricultura.gencat.cat/ca/departament/proteccio-dades/informacio-detallada-tractaments/












































[bookmark: _Toc140238123]ANNEX 4.


[bookmark: _Toc140145882][bookmark: _Toc140238124]4.1  MODEL DE DECLARACIÓ D’ABSÈNCIA DE CONFLICTE D’INTERÈS.

Contracte: Serveis d'aplicació aèria, mitjançant avió i helicòpter, dels productes fitosanitaris en la campanya de control de la processionària del pi per a l'any 2025 (AG-2025-278).

[Nom i cognoms], [càrrec/lloc de treball dins l’entitat], com a participant en el procediment   de preparació i tramitació de l’expedient, declaro que conec l’article 61 (conflicte d’interès) del Reglament financer 2018/1046 del Parlament Europeu i del Consell, de 18 de juliol, que es reprodueix:

“1. Els agents financers i altres persones, incloses les autoritats nacionals de qualsevol rang, que participin en l’execució del pressupost de forma directa, indirecta i compartida en la gestió, inclosos els actes preparatoris, l’auditoria o el control, no poden adoptar cap mesura que pugui comportar un conflicte entre els seus propis interessos i els de la Unió. Han d’adoptar, així mateix, les mesures oportunes per evitar un conflicte d’interès en les funcions que estiguin sota la seva responsabilitat i per afrontar situacions que puguin ser percebudes objectivament com a conflicte d’interès.

Si es presenta el cas, l’agent de què es tracti s’ha d’abstenir d’actuar i ha d’elevar la qüestió a l’ordenador delegat que, al mateix temps, ha de confirmar per escrit l’existència d’un conflicte d’interessos. L’agent de què es tracti també ha d’informar el seu superior jeràrquic. En cas que es constati l’existència d’un conflicte d’interessos, l’agent ha de posar fi a totes les activitats relacionades. L’ordenador delegat ha d’adoptar personalment qualsevol altra mesura complementària que correspongui.

Hi ha conflicte d’interès quan l’exercici imparcial i objectiu de les funcions dels agents financers i altres persones a les quals es refereix l’apartat 1 es vegi compromès per raons familiars, afectives, d’afinitat política o nacional, d’interès econòmic o per qualsevol altre motiu directe o indirecte d’interès personal.”

Declaro amb aquest document que, al meu parer, no tinc conflicte d’interessos pel que fa a les empreses que s’han presentat per participar en aquest procediment.

Al meu entendre, no existeixen fets o circumstàncies, passats o presents, o que puguin sorgir en un futur previsible que puguin posar en qüestió la meva independència segons qualsevol de les parts.

Confirmo que si descobreixo o que si es constata, en el transcurs del procés de selecció, fixació de criteris i avaluació que un tal conflicte existeix o ha sorgit, ho declararé immediatament a l’òrgan competent, i si hi ha un conflicte d’interessos deixaré de formar part en el procediment i en totes les activitats relacionades.

També confirmo que tractaré com a confidencials tots els assumptes que se’m confiïn. No revelaré cap informació confidencial que em sigui comunicada o que hagi descobert. No faré ús improcedent de la informació que se’m proporcioni. Concretament, accepto tractar en confiança i amb discreció qualsevol informació o document que em sigui revelat o que jo descobreixi o prepari al llarg de l’avaluació o com a resultat d’aquesta, i accepto que només seran utilitzats amb la finalitat d’aquesta avaluació i que no seran revelats a cap tercera part.



També accepto que no retindré còpies de cap informació escrita que se’m proporcioni.


Signat electrònicament a [localitat de l’òrgan] per [càrrec]


4.2 MODEL DE DECLARACIÓ D’ABSÈNCIA DE CONFLICTES D’INTERÈS PELS ADJUDICATARIS.


Serveis d'aplicació aèria, mitjançant avió i helicòpter, dels productes fitosanitaris en la campanya de control de la processionària del pi per a l'any 2025 (AG-2025-278)

[Nom i cognoms], amb DNI [núm. DNI], com a conseller/a delegat/ada o gerent de l’entitat [nom entitat], amb NIF [NIF entitat] i amb domicili fiscal a [domicili entitat], amb la condició    d’adjudicatària del contracte amb finançament de recursos provinents del Fons FEADER (Fons Europeu Agrícola de Desenvolupament Regional) per als serveis d'aplicació aèria, mitjançant avió i helicòpter, dels productes fitosanitaris en la campanya de control de la processionària del pi per a l'any 2024, manifesto el compromís de l’entitat que represento amb els estàndards més exigents en relació amb el compliment de les normes jurídiques, ètiques i morals, i adoptaré les mesures necessàries per prevenir i detectar el frau, la corrupció i els conflictes d’interès, i comunicaré si escau a les autoritats procedents els incompliments observats.

Addicionalment, em comprometo a respectar els principis d’economia circular i evitar impactes negatius significatius en el medi ambient (DNSH, per les  sigles en anglès do no significant harm) en l’execució de les actuacions dutes a terme en el marc dels programes escolars de la Unió Europea, i manifesto que no hi ha doble finançament i que, en cas d’haver-n’hi, no em consta cap risc d’incompatibilitat amb el règim d’ajuts d’estat.

